Gedagte vir die dag: Let op jou hart | Maroela Media
Elke mens is ten dele die produk van sy of haar ouers. Of jy nou 'n lang en lenige brunet of 'n petite blondine is – jou voorkoms is geneties bepaal. Maar ook hoe jou ma jou versorg het – eers as baba in die baarmoeder, daarna as kind – het 'n invloed op die soort volwassene wat jy is. Ook al kan 'n mens redeneer jou genetiese samestelling is deel van God se ontwerp en plan vir jou lewe, kan jy nie jou genetika as 'n verskoning gebruik nie. Niemand van ons kan sê: "Ek kan dit nie help nie – ek kry my opvlieënde geaardheid by my pa!" nie.
As jy dapper genoeg is om eerlik te wees met jouself en jou Skepper, sal jy aanvaar dat jy en jy alleen verantwoordelik is vir jou slim én dom besluite. Besluit om van hierdie oomblik af doelbewus en proaktief te bepaal aan watter van jou natuurlike neigings jy gaan toegee, en watter eksterne invloede jy sal toelaat om die rigting van jou lewe te bepaal.
Baie dankie. Hierdie boodskap kom op so n broodnodige oomblik in my lewe waarvan ek nie kan kop of stert uitmaak nie. Baie dankie.
Baie goed . Antieke tyd was die hart die setel van besluite ,denke . Toe word dit setel van emosies ,liefde .Moderne tyd wonder wetenskap weer of die hart en brein nie tog saamwerk in ons denke